Marturein beteken "om te getuig" in Grieks.
Hierdie uitreik-aksie het komitee wat koordineer. Dit is egter nie slegs hierdie komitee wat uitreik nie: die hele gemeente reik uit. Dit geskied veral in kleingroepverband. Elke kleingroep het 'n uitreik-projek waarby die hele groep betrokke is.
Ds Joseph Ndlovu bedien in Mhluzi, Rietfontein en Sango Village.
Jesus het slegs een opdrag aan ons gegee oor waarmee ons ons moet besighou in die tyd tussen sy hemelvaart en sy wederkoms. dit staan in Matteus 28:20 Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en leer hulle om alles te onderhou wat Ek julle beveel het.
1. Bankfontein en Wonderhoek
Jesus Cares Ministry het 'n eerste drie maande sessie gehad op Bankfontein. Dit was baie suksesvol, dit is toe verleng met nog drie maande, en nou permanent. Past. Abraham is nou voltyds op Bankfontein en bedien die gemeente en die skool gedurende hulle pouses ens. met evangelisasie, onderrig, berading en dienste / preke. Liesbet (ex. Kleuterskool) is opgelei in kinder evangelisasie by Petra Kollege en bied nou twee keer per week klassies aan vir die Gr 0 met die samewerking van die kleuterskool onderwyseres en die skoolhoof. Johan en Alta Ligthelm koördineer die werk daar.
2. Tabernakel kerk (Nasaret)
Ds Corrie Mostert is 'n merkwaardige mens. Hy het begin met 'n gemeenskapsprojek in Nasaret. Sy doel is om jong mense van die strate af te hou en so bendevorming teen te werk. die visie is 'n Naseret sonder 'n enkele "gang". Dikwels reël hy op Saterdagaande in die gemeenteskapsaal 'n orkes wat baie geraas maak. so trek hy die jongmense van Naseret.
Neels Moolman reël een keer 'n maand 'n Manne-aand daar. Tydens so 'n manne-aand word saamgesing, saamgeëet en geluister na iemand wat bedien deur 'n tema te behandel, die Woord te verkondig en/of 'n getuienis te gee.
Op die foto links is Corrie.
Hier wil ons vir Johan de Wit bystaan in die uitreikwerk wat hy daar doen. Sy oogmerk is om gedurende die res van sy lewe die 1.3 Miljoen mense (waarvan 1% ware Christene is) te bereik. Op die foto is Johan en Hendrik. Ons het al drie keer gaan kuier met groepe van wisselende groottes. Ons stuur ook klere en kosvoorrade. Die belangrikste hulp wat ons kan bied in ONS GEBEDE! Johan het 'n lys van gebedsmaaikies aan wie hy gereeld nuus en gebedsversoeke stuur.
Operasie Mobilisasie http://www.om.org/
Ockie en Lenie Coetzer (foto regs) en hulle dogter Magda doen voltyds uitreikwerk, veral in die oosterse lande. Ockie en Lenis is deur ons gemeente uitgestuur.
Rietfontein Informele Nedersetting
Ds Joseph Ndlovu het hier begin met 'n uitreik. Daar is 'n merkwaardige vrou met die naam Lidia. Sy het vir drie jaar gebid dat daar 'n bediening in Rietfontein sal kom. Na 'n week se dienste het 180 mense by die Here uitgekom en hulle tot Hom, verbind. Lidia is een van die leiers daar. Hierdie is 'n tydelike nedersetting en daarom gaan ons nie permanente strukture oprig nie. Rietfontein was 'n mekka van prostitusie, drankmisbruik en dwelms. die Here het deur Ds Joseph se bediening die plek grootliks omgekeer tot 'n Christelike gemeenskap. Rietfontein is waar die ou Hoëveld Stene was.
Avalon l? anderkant ChromeVille. Mens sien dit nie van die dorp se kant af nie. Dit is 'n plakkerskamp waar groot armoede heers. Kinders sterf daar van honger. Dis ook 'n nes van allerhande onheil. Ds Joseph Mhlangu het 'n stuk grond daar bekom. Ons werk saam met Ian en Rebownie Jardin daar. Ons hulp daar bestaan uit uit kosvoorsiening, kindersorg, dissipelmaking.